Dís wat vlak 4-waterbeperkings in Kaapstad betekenTheewaterskloofdam (Mei 2017) Foto: David Bradley (@DJDBrad), Twitter Die Stad Kaapstad se burgemeesterskomitee het Dinsdag voorgestel dat die raad vlak 4-waterbeperkings instel. Indien dit goedgekeur word, sal die waterbeperkings van 1 Junie ingestel word. Die burgemeesterskomitee het alle watergebruikers gemaan om munisipale water slegs te gebruik om te drink, mee te kook of te was, aangesien die damme ŉ kritieke vlak bereik het en die gebruik steeds te hoog bly. Hiermee die verskil tussen vlak 3b-waterbeperkings en vlak 4-waterbeperkings: – Verbied binne 48 uur ná voldoende deurdringende reën – Verbied binne 48 uur van voldoende deurdringende reën – Gebruik deur die stad se departemente – Ontmoedig vir 7 dae ná voldoende deurdringende reën – Gebruik deur die stad se departemente – Gebruik van draagbare swembaddens verbied – Swembadbedekkings vir openbare swembaddens word baie sterk aangemoedig – Gebruik van draagbare swembaddens word verbied – Swembadbedekkings vir openbare swembaddens word baie sterk aangemoedig – Informele karwasserye mag slegs emmers gebruik en nie tuinslange nie – Karwasserye mag aansoek doen vir kwytskelding – Gholfbane, sportfasiliteite, parke, skole en onderriginstansies mag nie nuwe landskappe of sportgronde aanlê nie, tensy besproeiing slegs met nie-drinkbare water plaasvind – Gholfbane, sportfasiliteite, parke, skole en onderriginstansies mag nie nuwe landskappe of sportgronde aanlê nie, tensy besproeiing met nie-drinkbare water plaasvind “Die beperking maak ook spesifiek verwysing na ŉ beperking op watergebruik tot 100 liter of minder per persoon per dag. Moenie jou toilet onnodig spoel nie, aangesien 10 toiletspoelings per dag jou hele water-allokasie kan opgebruik,” het raadslid Xanthea Limberg gesê. “Ons verwag ook van gebruikers met boorgate om slegs op die aangewese dae te besproei, aangesien die onbeheerste gebruik van nie-drinkbare water ons almal beïnvloed. Die stad reguleer egter nie boorgatgebruik nie.” Sy het gesê inwoners in Kaapstad moet aan die waarskuwing voldoen, aangesien dit ŉ “ernstige krisis” is. “Ons kan nie 4 miljoen watergebruikers in die stad 24/7 dophou nie. Meeste misbruik vind plaas agter geslote deure. Elke druppel water wat gespaar of gemors word, maak ŉ verskil aan ons damvlakke.” Die voorgestelde boetes op vlak 4-waterbeperkings is onderhewig aan die raad en die hofmagistraat se goedkeuring. Dit strek tussen R1 000 en R5 000. “Ons moet die verbruik binne die volgende week met 100 miljoen liter water per dag verminder.” Inwoners kan ŉ e-pos stuur aan [email protected] vir navrae of om oortredings aan te meld (voeg bewyse by), of stuur ŉ e-pos aan 31373.